ขอรับรองหลักสูตร

คะแนนสะสม ศูนย์การศึกษาต่อเนื่องสภาเทคนิคการแพทย์

การบรรยายทางวิชาการออนไลน์หัวข้อ

เรื่อง Hidden pandemic: Challenging in MDRO management

วันที่ 10 มิถุนายน พ.ศ. 2565

เวลา 13:30 – 15:00 น.

จัดโดย

บริษัท คิว ไบโอซายน์ จำกัด

การขอรับรองหลักสูตร/คะแนนการศึกษาต่อเนื่องของนักเทคนิคการแพทย์

1. **ชื่อหลักสูตร** การบรรยายทางวิชาการออนไลน์หัวข้อ เรื่อง Hidden pandemic: Challenging in MDRO management

2. **ชื่อหัวหน้าหลักสูตร/โครงการ**

ชื่อผู้ดำเนินการอบรม คุณกัญญวีร์ อุ่นแสงจันทร์ บริษัท คิว ไบโอซายน์ จำกัด

3. **หลักการและเหตุผล**

ในปัจจุบันปัญหาการดื้อยาของเชื้อจุลชีพมีแนวโน้มสูงขึ้นอย่างต่อเนื่อง และเป็นปัญหาสำคัญระดับโลก รวมทั้งในประเทศไทยเช่นกัน สาเหตุที่สำคัญมาจากการใช้ยาต้านจุลชีพที่ไม่เหมาะสม และการใช้ยาต้านจุลชีพที่มากเกินความจำเป็น รวมทั้งการใช้ยาต้านจุลชีพอย่างไม่ถูกต้อง โดยเฉพาะในสถานการณ์การแพร่ระบาดของเชื้อโควิด-19 ภัยร้ายเงียบที่เกิดขึ้นมาจากการจัดการผู้ป่วยติดเชื้อโควิด-19 ที่มีอาการแสดงใกล้เคียงกับการติดเชื้อจุลชีพอื่น ทำให้ยากต่อการบริหารจัดการการใช้ยาต้านจุลชีพ ส่งผลให้จำนวนเชื้อจุลชีพดื้อยาต้านจุลชีพเพิ่มสูงขึ้น

เชื้อดื้อยาต้านจุลชีพหลายกลุ่ม (Multidrug resistance organism, MDRO) จึงเป็นปัญหาที่สำคัญตามมาที่เกิดขึ้นในโรงพยาบาลต่างๆ และมีความรุนแรง เป็นภัยคุกคามที่เกิดขึ้นในประเทศไทย ดังนั้นการบริหารจัดการเชื้อดื้อยาต้านจุลชีพจึงเป็นสิ่งสำคัญ ซึ่งนักเทคนิคการแพทย์ แพทย์ พยาบาล เภสัชกร และทีมควบคุมโรคติดเชื้อในโรงพยาบาล ถือเป็นผู้ที่มีส่วนสำคัญอย่างยิ่งในการบริหารจัดการเชื้อดื้อยาต้านจุลชีพเหล่านี้ ดังนั้นจึงจำเป็นต้องมีกระบวนการเรียนรู้และเข้าใจในการร่วมมือกันบริหารจัดการเพื่อประโยชน์สูงสุดในการรักษาผู้ป่วย

4. **วัตถุประสงค์**

4.1 เพื่อส่งเสริมการปฏิบัติงานด้านจุลชีววิทยาให้มีมาตรฐานและประสิทธิภาพมากขึ้น

4.2 เพื่อส่งเสริมการใช้ยาปฏิชีวนะแบบสมเหตุสมผล (RUD) ลดอัตราการเกิดเชื้อดื้อยาต้านจุลชีพ

4.3 เพื่อให้นักเทคนิคการแพทย์ แพทย์ พยาบาล เภสัชกร และทีมควบคุมโรคติดเชื้อในโรงพยาบาล สามารถนำความรู้มาปรับใช้ในการบริหารจัดการเชื้อดื้อยาต้านจุลชีพภายในโรงพยาบาล

4.4 เพื่อให้เกิดประโยชนืสูงสุดต่อผู้ป่วยในการรักษาได้รวดเร็วและมีประสิทธิภาพมากขึ้น

5. **กลุ่มเป้าหมาย**

แพทย์ นักเทคนิคการแพทย์ บุคลากรทางห้องปฏิบัติการของหน่วยงานต่างๆ และบุคคลากรที่เกี่ยวข้องทั่วประเทศ จำนวน ประมาณ 500 ท่าน

6. **วิธีการดำเนินการ**

บรรยายและซักถามในห้องบรรยายและทางออนไลน์

7. **กำหนดการจัดอบรม**

วันที่ 10 มิถุนายน พ.ศ. 2565 เวลา 13:30 – 15:00 น. ห้องบรรยาย บริษัท คิว ไบโอซายน์ จำกัด และผ่านทางระบบออนไลน์

8. **วิทยากร**

รศ.พญ. นันตรา สุวันทารัตน์ (Nuntra Suwantarat, M.D., Associate Professor)

- พ.บ.(เกียรตินิยมอันดับ 1), อว.อายุรศาสตร์, อว.อายุรศาสตร์โรคติดเชื้อ

- Diploma American Board of Internal Medicine (University of Hawaii)

- Diploma American Board of Infectious Disease (Case Western-Reserve University)

- Diploma American Board of Pathology (Johns Hopkins University)

- Diploma American Board of Medical Microbiology (Johns Hopkins University)

- ปริญญาวิทยาศาสตร์มหาบัณฑิต (การศึกษาวิทยาศาสตร์สุขภาพ) คณะแพทยศาสตร์ศิริราชพยาบาล มหาวิทยาลัยมหิดล

- อายุรแพทย์ที่ปรึกษาด้านโรคติดเชื้อ โรงพยาบาลธรรมศาสตร์เฉลิมพระเกียรติ วิทยาลัยแพทย์ศาสตร์นานาชาติจุฬาภรณ์

9. **ตารางระยะเวลาการฝึกอบรม**

ตารางการบรรยาย

วันที่ 10 มิถุนายน พ.ศ. 2565 เวลา 13:30 – 15:00 น. เวลา 13:30 – 15:00 น.

Topic : Hidden pandemic: Challenging in MDRO management

**10. ประโยชนท์ที่คาดว่าจะได้รับ**

- ผู้ร่วมประชุม สามารถเพิ่มพูนความรู้ความสามารถทางวิชาการทางด้านจุลชีววิทยาได้

- ผู้ร่วมประชุม สามารถนำความรู้ที่ได้จากการประชุมมาบูรณาการใช้ในห้องปฏิบัติการจุลชีววิทยาได้

- ผู้ร่วมประชุม สามารถนำความรู้ที่ได้จากการประชุมมาปรับใช้และบริหารจัดการเพื่อลดอัตราการเกิดเชื้อดื้อยาต้านจุลชีพได้